812.100

Lescha davart il provediment d'electricitad dal chantun Grischun (LPrEl GR)

dals 23-04-2009 (versiun dals 01-01-2011)

Il cussegl grond dal chantun Grischun1),

sa   basond   sin   l'art. 30 al. 1   da   la   lescha   federala   dals   23 da   mars   2007   davart   il provediment   d'electricitad   (LPrEl)2)  sco   er   sin   l'art. 31   da   la   constituziun chantunala3), suenter avair gì invista da la missiva da la regenza dals 13 da schaner 20094)

concluda:

1. Disposiziuns generalas

Intent e champ d'applicaziun

Art.  1 1 Questa   lescha   ha   l'intent   da   proveder   il   territori   chantunal   en   moda   segira, economica e durabla cun electricitad.

2 Questa   lescha   regla   l'execuziun   dal   dretg   federal5)  e   la   repartiziun   da   las incumbensas tranter las vischnancas, las interpresas da provediment d'electricitad (IPE) ed il chantun.

Cumpetenza

Art.  2 1 Il chantun exequescha las incumbensas ch'èn vegnidas surdadas ad el tras il dretg federal6), nun che las vischnancas u las gestiunarias ed ils gestiunaris da las raits vegnian declerads sco cumpetents.

1) PCG 2008/2009, 910 2) CS 734.7 3) DG 110.100 4) pagina 949 5)

lescha federala davart il provediment d'electricitad, CS 734.7 lescha federala davart il provediment d'electricitad, CS 734.7

6)

* tabellas da las modificaziuns a la fin dal relasch

1

812.100

Avertura

Art.  3 1 En il rom da lur incumbensas d'avertura tenor la planisaziun dal territori èn las vischnancas   responsablas   per   construir,   per   manar   e   per   mantegnair   las   raits   da distribuziun electricas.

2 Per ademplir lur incumbensas en il sectur dal provediment d'electricitad pon ellas furmar atgnas IPE regiunalas u surregiunalas ubain surdar questas incumbensas a terzas persunas.

2. Territoris da provediment e gestiun da la rait

Princips

Art.  4 1 Ils territoris da provediment ston vegnir designads sin tut ils nivels da la rait.

2 In   territori   da   provediment   po   cumpigliar   plirs   nivels   da   tensiun.   Raits   da distribuziun localas, regiunalas e surregiunalas pon sa surpostar geograficamain.

3 La   designaziun   dals   territoris   da   provediment   vegn   fatga   tenor   ils   suandants criteris:

a)

b)

relaziuns da proprietad vi da la rait d'electricitad;

relaziuns   contractualas   concernent   la   construcziun,   concernent   la   gestiun   e concernent il mantegniment da la rait d'electricitad;

garanzia d'in provediment d'electricitad segir, effizient e favuraivel.

c)

4 Relaziuns da proprietad existentas restan resalvadas.

Designaziun dals territoris da provediment

Art.  5 1 La designaziun dals territoris da provediment sto vegnir fatga per l'entir territori chantunal.

2 Las vischnancas inditgeschan al chantun la gestiunaria u il gestiunari da lur rait.

3 Il   chantun   designescha   ils   territoris   da   provediment   suenter   avair   consultà   las vischnancas, las proprietarias ed ils proprietaris da las raits sco er las gestiunarias ed ils gestiunaris da las raits.

4 Per   in   territori   da   provediment   è   responsabel   mintgamai   ina   gestiunaria   u   in gestiunari da la rait.

Regulaziuns contractualas

Art.  6 1 Las   vischnancas,   las   proprietarias   ed   ils   proprietaris   da   las   raits   sco   er   las gestiunarias ed ils gestiunaris da las raits reglan tras in contract  ils dretgs e las obligaziuns, uschenavant che tals surpassan las incumbensas tenor il dretg federal7).

2 Ina regulaziun contractuala è necessaria en spezial per:

a)

b)

transferir incumbensas a terzas persunas tenor l'artitgel 3 alinea 2;

duvrar il terren ed il fund public;

lescha federala davart il provediment d'electricitad, CS 734.7

7)

2

812.100

c)

d)

e)

reglar la relaziun tranter las proprietarias ed ils proprietaris da las raits e las gestiunarias ed ils gestiunaris da las raits;

definir las relaziuns da proprietad vi da las raits da distribuziun;

fixar eventualas ulteriuras prestaziuns da las gestiunarias e dals gestiunaris da las raits.

Raits da distribuziun regiunalas e surregiunalas

Art.  7 1 La   responsabladad   per   construir,   per   manar   e   per   mantegnair   las   raits   da distribuziun regiunalas e surregiunalas, che servan a la furniziun da las IPE, han las gestiunarias ed ils gestiunaris da questas raits.

2 Questas gestiunarias e quests gestiunaris da las raits infurmeschan il chantun davart l'extensiun territoriala e davart l'orientaziun tecnica da lur territori da provediment sco   er   davart   las   relaziuns   da   proprietad   vi   da   la   rait.   Sch'i   vegnan   averts   novs territoris, sto l'infurmaziun vegnir dada, avant ch'ils indrizs vegnan construids.

3 Ils territoris da provediment vegnan confermads dal chantun cun ina disposiziun.

Designaziun tras il chantun

Art.  8 1 En cas da raits da distribuziun regiunalas e surregiunalas designescha il chantun il territori da provediment e la gestiunaria u il gestiunari da la rait:

a)

b)

c)

en cas da dispita;

per avrir in territori che n'ha betg anc in provediment d'electricitad;

sche   la   gestiunaria   u   sch'il   gestiunari   vertent   da   la   rait   n'ademplescha repetidamain betg sia obligaziun.

2 La designaziun vegn fatga a norma da l'artitgel 4.

Midada da las relaziuns

Art.  9 1 Sch'i vegn midà il territori da provediment u la gestiun da la rait, dovri ina nova disposiziun dal chantun.

2 Sch'ils criteris tenor l'artitgel 4 alinea 3 litera c na vegnan betg pli ademplids sco er en il rom da fusiuns da vischnancas per unifitgar la gestiun da la rait, po il chantun designar   da   nov   in   territori   da   provediment   suenter   avair   consultà   las   parts pertutgadas.

3. Obligaziuns da colliaziun

Princips

Art.  10 1 Entaifer in territori da provediment èn las gestiunarias ed ils gestiunaris da las raits ch'èn   vegnids   designads,   obligads   da   garantir   la   colliaziun   cun   la   rait   tenor   las disposiziuns dal dretg federal8).

8)

lescha federala davart il provediment d'electricitad, CS 734.7

3

812.100

2 La   gestiunaria   u   il   gestiunari   da   la   rait   da   distribuziun   locala   garantescha   la colliaziun da tut las consumentas finalas e da tut ils consuments finals sin tut ils nivels da tensiun. Las consequenzas finanzialas en cas d'ina midada da colliaziuns sa drizzan tenor il dretg federal9).

Ordaifer il territori da provediment

Art.  11 1 Il chantun po obligar las gestiunarias ed ils gestiunaris da las raits – suenter avair considerà tut ils interess – da colliar cun la rait er las consumentas finalas ed ils consuments   finals   sco   er   las   producentas   ed   ils   producents   d'electricitad   che   sa chattan ordaifer lur territori da provediment. Cun considerar ils interess ston vegnir resguardads ils criteris tenor l'artitgel 4 alinea 2.

2 Las gestiunarias ed ils gestiunaris vertents vegnan liberads da lur obligaziun da colliaziun en la dimensiun da l'obligaziun da la nova gestiunaria u dal nov gestiunari da la rait.

Ordaifer la zona da construcziun

Art.  12 1 Las consumentas finalas ed ils consuments finals ordaifer la zona da construcziun, che na ston betg vegnir colliads cun la rait da distribuziun tenor il dretg federal 10), han in dretg sin colliaziun:

a)

sch'ins na po – per motivs tecnics ed economics – betg pretender dad ellas e dad els l'agen provediment;

sche la colliaziun è tecnicamain pussaivla, economicamain supportabla sco er proporziunada per la gestiunaria u per il gestiunari da la rait;

sch'i dat in interess public per la colliaziun da la consumenta finala u dal consument final.

b)

c)

2 Ils custs per questas colliaziuns ston vegnir purtads da la consumenta finala u dal consument final respectiv.

Dispitas

Art.  13 1 Il chantun decida dispitas en connex cun l'obligaziun da colliaziun, uschenavant ch'ellas   n'èn   betg   suttamessas   a   la   cumpetenza   da   la   cumissiun   per   l'electricitad (ElCom).

4. Furmas d'organisaziun d'interess chantunal

Societads chantunalas da forza electrica

Art.  14 1 Il   chantun   e   las   vischnancas   èn   autorisads   da   fundar,   eventualmain   cun   terzas persunas, atgnas societads da forza electrica che s'occupan da la producziun, dal transport, da la transfurmaziun, dal barat e da la furniziun da forza electrica.

9)

lescha federala davart il provediment d'electricitad, CS 734.7 10) lescha federala davart il provediment d'electricitad, CS 734.7

4

812.100

2 Questas societads da forza electrica pon da lur vart sa participar ad autras societads da producziun e da commerzi d'energia.

5. Disposiziuns penalas ed execuziun

Multa

Art.  15 1 Tgi che violescha sapientivamain u per negligientscha las disposiziuns dal dretg federal11)  ch'il chantun sto exequir, questa lescha u relaschs e disposiziuns che sa basan sin quella, vegn chastià cun ina multa da fin 100'000 francs.

2 L'emprova e la cumplicitad èn chastiablas.

3 En cas levs poi vegnir desistì d'in chasti.

4 La procedura sa drizza tenor las disposiziuns davart la procedura penala davant autoritads administrativas. *

Responsabladad

Art.  16 1 Empè d'ina persuna giuridica, d'ina societad collectiva u commanditara, d'ina firma singula,   d'in   institut   da   dretg   public   u   d'ina   collectivitad   da   persunas   senza persunalitad giuridica èn chastiablas las persunas natiralas che han agì u che avessan gì d'agir per quellas.

2 Per multas e per custs stat buna solidaricamain la persuna giuridica, la societad u la collectivitad da persunas.

Sancziuns dal dretg administrativ

Art.  17 1 Per far valair obligaziuns tenor il dretg federal12) e tenor questa lescha po il chantun ordinar sancziuns dal dretg administrativ, en spezial l'execuziun d'uffizi sin donn e cust da la persuna obligada ed il restabiliment dal stadi legal.

6. Disposiziuns finalas

Execuziun

Art.  18 1 Las   incumbensas   chantunalas   dal   dretg   federal13)  e   da   questa   lescha   vegnan exequidas da la regenza. Ella po delegar la cumpetenza da decider al departament cumpetent.

2 La regenza po declerar particularmain las directivas da la branscha e las normas spezialisadas sco liantas.

11) lescha federala davart il provediment d'electricitad, CS 734.7 12) lescha federala davart il provediment d'electricitad, CS 734.7 13) lescha federala davart il provediment d'electricitad, CS 734.7

5

812.100

Art.  19

Midada dal dretg vertent14)

Disposiziuns transitoricas

Art.  20 1 La   valaivladad   da   las   relaziuns   contractualas   vertentas   sa   drizza   tenor   il   dretg federal15). Ils dretgs e las obligaziuns che derivan da las relaziuns existentas dal dretg da las auas restan resalvads.

2 Las   vischnancas,   las   proprietarias   ed   ils   proprietaris   da   las   raits   sco   er   las gestiunarias ed ils gestiunaris da las raits fan las reglamentaziuns contractualas tenor l'artitgel 6 entaifer 1 onn suenter l'entrada en vigur da questa lescha.

3 Ils contracts existents che han – il mument da l'entrada en vigur da questa lescha – ina valaivladad restanta da passa 1 onn, ston vegnir cumplettads cun supplements correspundents.

Referendum, entrada en vigur

Art.  21 1 Questa lescha è suttamessa al referendum facultativ16).

2 La regenza fixescha il termin da l'entrada en vigur17).

14) Las midadas dal dretg vertent na vegnan betg inditgadas.

15) art. 14 al. 5 da la lescha federala davart il provediment d'electricitad (CS 734.7) ed art. 30

da l'ordinaziun federala davart il provediment d'electricitad (CS 734.71)

16) Il termin da referendum è scadì ils 29 da fanadur 2009. Entaifer quest termin n'èn vegnids

inoltrads nagins referendums.

17) Messa en vigur cun CR dals 11 d'avust 2009 per il 1. da settember 2009.

6

812.100

Tabella da las modificaziuns - tenor conclus

Conclus 23-04-2009 16-06-2010

Entrada en vigur 01-09-2009 01-01-2011

Element relasch Art. 15 al. 4

Modificaziun emprima versiun midada

Publicaziun en la CUL - 2010, 2412

7

812.100

Tabella da las modificaziuns - tenor element

Element relasch Art. 15 al. 4

Conclus 23-04-2009 16-06-2010

Entrada en vigur 01-09-2009 01-01-2011

Modificaziun emprima versiun midada

Publicaziun en la CUL - 2010, 2412

8